Strana mladých ľudí

**Strana mladých ľudí**, skratka **Mladí ľudia** (v rokoch 20032007 **Ľudová únia**, skratka **ĽÚ**, v rokoch 20072013 **Liberálna strana**, skratka **LS**) bola politická strana pôsobiaca na Slovensku do roku 2021.

## História
### ĽÚ a LS
Strana bola zaregistrovaná na Ministerstve vnútra SR 28. marca 2003 pod pôvodným názvom Ľudová únia. Vznikla odštiepením časti politikov od materskej ĽS-HZDS pod vedením Vojtecha Tkáča. V rokoch 2003 – 2006 mala zástupcov v parlamente, ktorí boli zvolení na kandidačnej listine ĽS-HZDS. Ich maximálny počet bol v roku 2003 11. Už po vzniku strany v roku 2003 sa uvažovalo o zlúčení s ďalšími odídencami z HDZS združenými v Hnutí za demokraciu. K tomu nedošlo, avšak strany zosúladili svoj postup pri voľbách v roku 2004. V apríli 2004 podporili obe strany Ivana Gašparoviča v prezidentských voľbách.  Do volieb do Európskeho parlamentu 2004, ktoré sa konali v júni 2004, sa uchádzali o priazeň na spoločnej kandidátnej listine. Po neúspechu strany (aj koalície) v týchto voľbách (11 914 hlasov, 1,69%) celé vedenie na čele s V. Tkáčom odstúpilo a 9. októbra 2004 bol Gustáv Krajči zvolený za predsedu. 26. marca 2007 bol názov strany zmenený na *Liberálna strana*. V roku 2009 strana vykazovala 21 členov a len jeden z nich jej venoval členský príspevok viac ako 829 Eur.

### Mladí ľudia
V roku 2013 stranu prevzala skupina študentov, resp. čerstvých absolventov, ktorí chceli vstúpiť do politiky, ale nie do niektorej z etablovaných strán. Hlavnými predstaviteľmi strany boli v roku 2015 členovia predsedníctva Jakub Kráľ, ktorý vyštudoval hospodársku informatiku, novinárka Petra Števková, ekonóm Richard Nagy a informatik Miloš Babušík. Novú stranu cez podpisy občanov nechceli zakladať kvôli nedostatkom financií. Preto sa dohodli s predstaviteľmi pôvodnej Liberálnej strany na prevzatí strany. Ich volebný program pre parlamentné voľby v roku 2016 zahŕňal opatrenia ako rovná daň, odluka cirkví od štátu, ako aj dve linky metra v Bratislave. V programe majú deväť priorít. Strana vošla 27. októbra 2021 do likvidácie na základe paragrafu 30 zákona č. 85/2005 Z. z. o politických stranách a politických hnutiach, v ktorom sa píše:„*po neuposlúchnutí výzvy štátnej komisie v dvoch bezprostredne po sebe nasledujúcich účtovných obdobiach, ministerstvo na základe oznámenia štátnej komisie túto stranu zapíše v registri strán s dodatkom „v likvidácii“. Dňom zápisu vstupuje strana do likvidácie a bude môcť vykonávať iba pôsobnosť súvisiacu so zrušením strany.*“

## Volebné výsledky
#### Voľby do NR SR
* 2006 – neúčasť vo voľbách
* 2010 – neúčasť vo voľbách
* 2012 – neúčasť vo voľbách
* 2016 – neúčasť vo voľbách

#### Voľby do Európskeho parlamentu
* 2004 – ako ĽÚ v koalícii s HZD. Koalícia získala 1,69 % hlasov a žiaden mandát v Európskom parlamente.
* 2009 – neúčasť vo voľbách
* 2014 – neúčasť vo voľbách
* 2019 – neúčasť vo voľbách

#### Voľby do orgánov samosprávnych krajov
* 2013 – 1 kandidát na poslanca VÚC, nezvolený
* 2017 – neúčasť vo voľbách

#### Komunálne voľby
* 2014 – 1 kandidát na starostu, nezvolený. 3 zvolení poslanci.
* 2018 – strana postavila štyroch kandidátov na starostov v koalícii so stranou NAJ, žiaden nebol zvolený. Strana získala dva mandáty poslancov, 1 samostatne, 1 v koalícii s NAJ.

## Volebné preferencie
Volebné preferencie strany v percentách podľa Štatistického úradu SR .Od marca 2005 boli preferencie strany také nízke, že ju štatistický úrad v zozname neuvádza. 

## Politici Liberálnej strany
Články o politikoch Liberálnej strany sú uvedené v kategórii Politici LS.

## Vedenie strany
Vedenie ĽÚ zvolené 9. októbra 2004 na republikovom kongrese strany v Spišskej Novej Vsi:
* Gustáv Krajči – predseda
* Vladimír Hricko – podpredseda pre verejnú správu a regionálnu politiku
* Ján Gabriel – podpredseda pre ekonomiku

Vedenie Mladých ľudí v októbri 2018:
* PhDr. Richard Nagy – predseda
* Ing. Jakub Kráľ – podpredseda
* Ing. Miloš Babušík – podpredseda

* od novembra 2018 podpredsedami Dominik Kubík a Marek Sedlák.

### Predsedovia LS, ĽÚ, Mladých ľudí
* 2003 – 2004 Vojtech Tkáč
* 2004 – 2012 Gustáv Krajči, Jakub Kráľ
* 2015 – 2022 Richard Nagy

## Referencie

## Externé odkazy
* LS v registri strán MV SR 

Kategória:Liberálna strana
Kategória:Politické strany na Slovensku v likvidácii